Jorge Márquez

**Jorge MÁRQUEZ Díaz** (Sevilo, 23a de aprilo 1958) estas hispana verkisto, dramaturgo kaj teatra reĝisoro, kiu loĝas en Badajoz, Ekstremaduro. Estas samnoma  politiksciencisto meksika Jorge Márquez (1973-).

## Biografio
Li karieris en Ekstremaduro. Ekkarieris en teatro en majo 1975. Ekstudis medicinon en la Universitato de Ekstremaduro en Badajoz, sed abandonis tion en 1976 koincide kun la premiero de sia unua teatraĵo, *Ve, piensa y dime*. Li estis teatra kritikisto, preleganto, reĝisoro, membro de ĵurioj de teatro kaj rakontaro, membro de la Legkonsilio de la Regiona Eldonejo de Ekstremaduro, membro de la Teatro-konsilio de la regiona registaro Junta de Extremadura kaj direktoro de la 12a Semajno de Teatro de Ekstremaduro (1987). Li estis direktoro ankaŭ de la Festivalo de Klasika Teatro de Mérida inter 2000 kaj 2005. Li kunlaboris kun la arta direktorado de la teatro López de Ayala de Badajoz kaj publikigis artikolojn en literatura fako de ABC.

Li verkis pli ol du dek teatraĵojn, kelkaj el kiuj havigis al li premiojn kiel tiu de la SGAE 1994 pro *La tuerta suerte de Perico Galápago, tragicoña en doce horas y dos escenas de color*, en kiu li elpensis ĝenron "tragicoña", poste uzita de aliaj dramaturgoj kaj aktoroj, kaj kiun Márquez difinis kiel «ŝraŭbinga turno al la ĝenro de la tragikomedio ĝis la komedio elbordiĝas trans tio akceptebla, kiel faras la realo mem»; kaj la premion Lope de Vega pro *Cuchillos de papel* (2010). Krome li faris adaptaĵoj de tekstoj de Sofoklo, Vicente García de la Huerta kaj Lope de Vega.

Li verkis ankaŭ eseojn kaj romanojn, el kiuj elstaras nigra romano *El claro de los trece perros* (1997), kiu ricevis la unuan premion *Ciudad de Salamanca*. Temas pri mistera rakonto pri frenezulo akuzita je murdo, kiu el frenezulejo korespondas kun psikiatro kiu baraktas por esplori la murdon. Ĝi enkondukas diversajn teknikajn novigojn: rura etoso, strangaj roluloj (nenormaluloj), kinfilmaj scenoj, kaj plej rimarkinde diversa tipografio por ĉiu rolulo aŭ rakontanto.

## Verkoj
### Teatro
**Ve, piensa y dime*, 1976.
**El espíritu de Buret*, 1980.
**Ven a buscarme, Talía*, prologo al eldono de José María Rodero, 1982.
**Juegos de Madrugada*, 1983.
**El beso de las mariposas*, 1985.
**Títeres de Luna*, 1988.
**Hernán Cortés*, 1990, prologo al eldono de Andrés Amorós.
**Mientras que Némesis duerme*, 1990, prologo al eldono de Andrés Amorós.
**El abismo*, 1991.
**Figuras sin paisaje*, 1991.
**Hazme de la noche un cuento*, 1991.
**Edipo en Colono*, adaptaĵo de la tragedio de Sofoklo, 1992.
**La viuda valenciana*, adaptaĵo de la komedio de Lope de Vega, 1992.
**Raquel*, adaptaĵo de la tragedio de Vicente García de la Huerta, 1992.
**Coraggio, mia signora* (Premio Constitución de la Junta de Extremadura 1992).
**Fábula inefable de la flauta y el fusil*, 1994.
**La tuerta suerte de Perico Galápago* (Premio Sociedad General de Autores y Editores 1994).
**Sucio amanece, casi una tragedia*, prologo de Ricardo Senabre, 1994.
**Troya siglo XXI*, 2002.
**El mecanismo de las flores* 2009.
**Cuchillos de papel. En un rincón de la fortuna*, premio Lope de Vega 2010.
**Anastasio, media hora para cambiar el mundo*, 2015.

### Rakontaro
**Sucio amanece, casi una novela*, prologo de Ricardo Senabre, Editora Regional de Extremadura, 1994.
**El claro de los trece perros*, Algaida, 1997, premio Ciudad de Salamanca.
**Las parcas*, Editora Regional de Extremadura, 2002.
**Los agachados*, Algaida, 2003.
**Trienios*, De la Luna libros, 2016.

### Eseo 
**Fragmentos,* Editora Regional de Extremadura, 2003.

## Referencoj 
## Literaturo
* Wesley J. Weaver III, Personajes en busca de una realidad: Aproximaciones a la literatura de Jorge Márquez, Sevilla: Diputación de Sevilla, 2010.

## Eksteraj ligiloj 
* *Cuchillos de papel*, premio Lope de Vega 2010, en la sidejo de la Sociedad General de Autores y Editores.
* *La tuerta suerte de Perico Galápago* de Teatro Estudio Gijón.
* Fragmento de *"The Tragicomedy of Perico Galapago", adaptation from "La Tuerta Suerte de Perico Galapago"* de Gato Negro kaj Zecora Ura Theatre".
* Registraĵo de Archivo Digital de Teatro Cubano pri premiero de *Hazme de la noche un cuento* en Miami (1996), de Ramón Pareja.
* Blogo "En pocas palabras", de *"Hoy"*.

* 

Kategorio:Hispanaj verkistoj
Kategorio:Hispanaj dramaturgoj